
1. 
A GYÓGYSZER NEVE
Amoxicillin/Klavulánsav Aurobindo 500 mg/125 mg filmtabletta

Amoxicillin/Klavulánsav Aurobindo 875 mg/125 mg filmtabletta

2. 
MINŐSÉGI ÉS MENNYISÉGI ÖSSZETÉTEL
Amoxicillin/Klavulánsav Aurobindo 500 mg/125 mg filmtabletta

500 mg amoxicillin (amoxicillin‑trihidrát formájában) és 125 mg klavulánsav (kálium‑klavulanát formájában) filmtablettánként.

Amoxicillin/Klavulánsav Aurobindo 875 mg/125 mg filmtabletta

875 mg amoxicillin (amoxicillin‑trihidrát formájában) és 125 mg klavulánsav (kálium‑klavulanát formájában) filmtablettánként.

A segédanyagok teljes listáját lásd a 6.1 pontban.
3.
GYÓGYSZERFORMA
Filmtabletta.

Az Amoxicillin/Klavulánsav Aurobindo 500 mg/125 mg filmtabletta fehér, ovális alakú, az egyik oldalán „A”, a másik oldalán „64” felirattal ellátott filmtabletta.

Az Amoxicillin/Klavulánsav Aurobindo 875 mg/125 mg filmtabletta fehér, kapszula alakú, az egyik oldalán „A” felirattal, a másik oldalán „6” és „5” felirat között húzódó törővonallal ellátott filmtabletta.

A törővonal csak a széttörés elősegítésére és a lenyelés megkönnyítésére szolgál, nem arra, hogy a készítményt egyenlő adagokra ossza.

4.
KLINIKAI JELLEMZŐK
4.1
Terápiás javallatok
Az Amoxicillin/Klavulánsav Aurobindo a következő fertőzések kezelésére javallt felnőttek és gyermekek esetében (lásd 4.2, 4.4 és 5.1 pont):

· Akut bakteriális sinusitis (megfelelően diagnosztizált)

· Akut otitis media

· Krónikus bronchitis akut exacerbatiója (megfelelően diagnosztizált)

· Közösségben szerzett pneumonia

· Cystitis

· Pyelonephritis

· Bőr‑ és lágyrész fertőzések, főként a cellulitis, állatharapások, súlyos dentális tályog terjedő cellulitissel.

· Csont‑ és ízületi fertőzések, főként az osteomyelitis.

Figyelembe kell venni az antibakteriális szerek megfelelő alkalmazására vonatkozó hivatalos útmutatásokat.

4.2
Adagolás és alkalmazás
A megadott adagok mindig az amoxicillin/klavulánsav tartalomra vonatkoznak, kivéve, ha az adagok az egyes komponensekre vonatkozóan szerepelnek.

Az egyes fertőzések kezeléséhez alkalmazandó Amoxicillin/Klavulánsav Aurobindo adag kiválasztásánál figyelembe kell venni a következőket:

· A feltételezett kórokozókat és azok várható antibiotikum‑érzékenységét (lásd 4.4 pont)

· A fertőzés súlyosságát és lokalizációját
· A beteg életkorát, testtömegét és vesefunkcióját, az alábbiak szerint.

Szükség szerint mérlegelni kell az amoxicillin/klavulánsav kombinációt tartalmazó egyéb gyógyszerek alkalmazását (például olyanokét, amelyek nagyobb adagban tartalmazzák az amoxicillint és/vagy más arányban tartalmazzák az amoxicillint és a klavulánsavat) (lásd 4.4 és 5.1 pont).

Amoxicillin/Klavulánsav Aurobindo 500 mg/125 mg filmtabletta:
Felnőtteknél és 40 kg-os vagy nagyobb testtömegű gyermekeknél ezzel az Amoxicillin/Klavulánsav Aurobindo készítménnyel 1500 mg amoxicillin/375 mg klavulánsav teljes napi adag érhető el az alábbiakban javasolt adagolás esetén. 
40 kg-nál kisebb testtömegű gyermekeknél ezzel az Amoxicillin/Klavulánsav Aurobindo készítménnyel 2400 mg amoxicillin/600 mg klavulánsav teljes napi adag érhető el az alábbiakban javasolt adagolás esetén. 

Amennyiben az amoxicillin magasabb napi adagjára van szükség, ajánlatos egy másik Amoxicillin/Klavulánsav Aurobindo készítményt választani, elkerülve a klavulánsav szükségtelenül magas napi adagban történő alkalmazását (lásd 4.4 és 5.1 pont). 

Amoxicillin/Klavulánsav Aurobindo 875 mg/125 mg filmtabletta:
Felnőtteknél és 40 kg-os vagy nagyobb testtömegű gyermekeknél ezzel az Amoxicillin/Klavulánsav Aurobindo készítménnyel napi kétszeri adagolással 1750 mg amoxicillin/250 mg klavulánsav, és napi háromszori adagolással 2625 mg amoxicillin/375 mg klavulánsav teljes napi adag érhető el az alábbiakban javasolt adagolás esetén. 
40 kg-nál kisebb testtömegű gyermekeknél ezzel az Amoxicillin/Klavulánsav Aurobindo készítménnyel 1000-2800 mg amoxicillin/143-400 mg klavulánsav maximális napi adag érhető el az alábbiakban javasolt adagolás esetén. 
Amennyiben az amoxicillin magasabb napi adagjára van szükség, ajánlatos egy másik Amoxicillin/Klavulánsav Aurobindo készítményt választani, elkerülve a klavulánsav szükségtelenül magas napi adagban történő alkalmazását (lásd 4.4 és 5.1 pont). 

A kezelés időtartamát a beteg kezelésre adott válaszától függően kell meghatározni. Néhány fertőzés (például az osteomyelitis) hosszabb kezelést igényel.
Felülvizsgálat nélkül a kezelés nem lehet hosszabb 14 napnál (az elnyújtott kezelést illetően lásd 4.4 pont).

Amoxicillin/Klavulánsav Aurobindo 500 mg/125 mg filmtabletta:

Felnőttek és ≥ 40 kg testtömegű gyermekek

Naponta háromszor egy 500 mg/125 mg‑os dózis.

< 40 kg testtömegű gyermekek

Napi 20 mg/5 mg/ttkg‑tól 60 mg/15 mg/ttkg‑ig, három részre elosztva.

Gyermekeknek adható amoxicillin/klavulánsav filmtabletta, szuszpenzió vagy por belsőleges szuszpenzióhoz tasakban. 

Hat éves vagy fiatalabb gyermekek kezelésére az amoxicillin/klavulánsav szuszpenzió vagy a por belsőleges szuszpenzióhoz tasakban ajánlott.
Klinikai adatok nem állnak rendelkezésre az amoxicillin/klavulánsav kombinációt 4:1 arányban tartalmazó 40 mg/10 mg/ttkg‑nál nagyobb napi dózisok 2 év alatti gyermekeknél történő alkalmazásáról.

Időskorúak
Nem szükséges a dózis módosítása.

Vesekárosodás

A dózist az amoxicillin maximális ajánlott koncentrációja alapján kell módosítani.

Nem szükséges a dózis módosítása azoknál a betegeknél, akiknél a kreatinin‑clearance (CrCl) nagyobb mint 30 ml/perc.

Felnőttek és ≥ 40 kg testtömegű gyermekek

	CrCl: 10‑30 ml/perc
	naponta kétszer 500 mg/125 mg

	CrCl < 10 ml/perc
	naponta egyszer 500 mg/125 mg

	Haemodialysis
	24 óránként 500 mg/125 mg, ezenkívül egy 500 mg/125 mg‑os dózis a dialízis alatt, amelyet a dialízis befejezését követően meg kell ismételni (mivel az amoxicillin és a klavulánsav szérumkoncentrációja egyaránt lecsökken)


< 40 kg testtömegű gyermekek
	CrCl: 10‑30 ml/perc
	15 mg/3,75 mg/ttkg naponta kétszer 
(maximum 500 mg/125 mg naponta kétszer)

	CrCl < 10 ml/perc
	15 mg/3,75 mg/ttkg egyszeri adagban, naponta 
(maximum 500 mg/125 mg)

	Haemodialysis
	15 mg/3,75 mg/ttkg naponta egyszer.

A haemodialysis előtt 15 mg/3,75 mg/ttkg. A gyógyszerek keringésben mérhető koncentrációinak visszaállítása érdekében a haemodialysis után ttkg-onként 15 mg/3,75 mg dózist kell adni.


Amoxicillin/Klavulánsav Aurobindo 875 mg/125 mg filmtabletta:

Felnőttek és ≥ 40 kg testtömegű gyermekek

Ajánlott dózisok:

· Szokásos dózis: (az összes indikációban) 875 mg/125 mg naponta kétszer.

· Emelt dózis– (különösen olyan fertőzések esetén, mint otitis media, sinusitis, alsó légúti- és húgyúti fertőzések): 875 mg/125 mg naponta háromszor.

< 40 kg testtömegű gyermekek

Gyermekeknek adható amoxicillin/klavulánsav filmtabletta, szuszpenzió vagy por belsőleges szuszpenzióhoz tasakban. 

Ajánlott dózisok:

· Napi 25 mg/3,6 mg/ttkg‑tól 45 mg/6,4 mg/ttkg‑ig, két részre osztva.

· Bizonyos fertőzések esetén (például otitis media, sinusitis és alsó légúti fertőzések) mérlegelhető akár napi 70 mg/10 mg/ttkg‑os dózis alkalmazása is, két részre osztva. 

Klinikai adatok nem állnak rendelkezésre az amoxicillin/klavulánsav kombinációt 7:1 arányban tartalmazó 45 mg/6,4 mg/ttkg‑nál nagyobb napi dózisok 2 év alatti gyermekeknél történő alkalmazásáról.

Nem állnak rendelkezésre klinikai adatok az amoxicillin/klavulánsav kombinációt 7:1 arányban tartalmazó 2 hónaposnál fiatalabb betegeknél történő alkalmazásáról, ezért erre a populációra vonatkozóan nem adhatók adagolási ajánlások.

Időskorúak
Nem szükséges a dózis módosítása.

Vesekárosodás

Nem szükséges a dózis módosítása azoknál a betegeknél, akiknél a kreatinin‑clearance (CrCl) nagyobb, mint 30 ml/perc.

30 ml/percnél kisebb kreatinin‑clearance‑szel rendelkező betegeknél nem ajánlott olyan amoxicillin/klavulánsav készítmények alkalmazása, amelyekben az amoxicillin aránya a klavulánsavhoz képest 7:1, mivel nem állnak rendelkezésre ajánlások az dózismódosításra vonatkozóan.

Májkárosodás

Elővigyázatossággal kell adagolni a készítményeket, és rendszeres időközönként ellenőrizni kell a májfunkciót (lásd 4.3 és 4.4 pont).

Az alkalmazás módja

Az Amoxicillin/Klavulánsav Aurobindo készítményt szájon át kell alkalmazni.

Az esetleges gastrointestinalis intolerancia minimalizálása és az amoxicillin/klavulánsav felszívódásának optimalizálása érdekében a tablettát az étkezések kezdetekor kell bevenni.

A kezelés elkezdhető parenterálisan, az intravénás készítmény alkalmazási előírása szerint, majd egy orális készítménnyel folytatható.
4.3
Ellenjavallatok
· A készítmény hatóanyagaival, bármely penicillinnel vagy a készítmény 6.1 pontban felsorolt bármely segédanyagával szembeni túlérzékenység.

· Súlyos, azonnali típusú túlérzékenységi reakció (például anafilaxia) előfordulása az anamnézisben más béta‑laktám típusú szerrel (például cefalosporin, karbapenem vagy monobaktám) szemben.

· Amoxicillin/klavulánsav okozta sárgaság/májkárosodás az anamnézisben (lásd 4.8 pont).

4.4
Különleges figyelmeztetések és az alkalmazással kapcsolatos óvintézkedések
Az amoxicillin/klavulánsav‑terápia megkezdése előtt a beteget gondosan ki kell kérdezni arról, hogy a kórelőzményben nem fordult‑e elő túlérzékenységi reakció penicillinekkel, cefalosporinokkal vagy egyéb béta‑laktám típusú szerekkel szemben (lásd 4.3 és 4.8 pont). 

Súlyos, esetenként fatális túlérzékenységi (anaphylactoid) reakciókról számoltak be penicillin‑kezelésben részesülő betegek esetében. Ezek a reakciók nagyobb valószínűséggel fordulnak elő olyan egyéneknél, akiknek penicillinnel szembeni túlérzékenység szerepel az anamnézisében, valamint atopiás személyeknél. Ha allergiás reakció lép fel, az amoxicillin/klavulánsav‑terápiát azonnal abba kell hagyni, és megfelelő alternatív kezelést kell kezdeni.

Abban az esetben, ha a fertőzést bizonyítottan amoxicillinre érzékeny mikroorganizmus(ok) okozzák, a hivatalos útmutatásoknak megfelelően meg kell fontolni az amoxicillin/klavulánsav kombinációról amoxicillinre történő váltást.

Az Amoxicillin/Klavulánsav Aurobindo készítménynek ez a formája nem alkalmas a kezelésre, amennyiben a feltételezett kórokozók nagy valószínűséggel kevésbé érzékenyek vagy rezisztensek a béta‑laktám antibiotikumokra, és a csökkent érzékenységet nem klavulánsav általi gátlásra érzékeny béta‑laktamázok közvetítettek. Ez a gyógyszerkombináció nem alkalmazható penicillin‑rezisztens S. pneumoniae kezelésére.

Beszűkült vesefunkcióval rendelkező, illetve nagyobb dózisokkal kezelt betegeknél convulsiók léphetnek fel (lásd 4.8 pont).

Mononucleosis infectiosa gyanúja esetén az amoxicillin/klavulánsav szedését kerülni kell, mivel ilyen betegségben szenvedőknél az amoxicillin adása után morbilliform kiütések jelentkeztek.

Allopurinol egyidejű alkalmazása az amoxicillinnel megnövelheti az allergiás bőrreakciók előfordulásának valószínűségét.
Hosszú idejű alkalmazás esetén a nem érzékeny mikroorganizmusok esetenként elszaporodhatnak.

A kezelés kezdetén jelentkező pustulák megjelenésével kísért lázas generalizált erythema az akut generalizált exanthemás pustulosis (AGEP) tünete lehet (lásd 4.8 pont). Ez a reakció szükségessé teszi az Amoxicillin/Klavulánsav Aurobindo‑kezelés felfüggesztését, és minden további amoxicillin‑kezelés ellenjavallatát képezi.

Igazolt májkárosodás esetén az amoxicillin/klavulánsav kombináció csak óvatossággal adható (lásd 4.2, 4.3 és 4.8 pont).

A májat érintő elváltozásokról túlnyomórészt férfiaknál és időskorúaknál számoltak be, és az elhúzódó kezeléssel lehetnek összefüggésben. Ilyen eseteket nagyon ritkán észleltek gyermekeknél. A tünetek általában a kezelés alatt vagy röviddel a kezelés után jelentkeznek az összes betegcsoportban, de egyes esetekben előfordulhat, hogy csak a kezelés befejezése után több héttel észlelhetők. A tünetek általában reverzíbilisek. A májat érintő rendellenességek súlyosak is lehetnek, és rendkívül ritka esetben halálesetek előfordulását is jelentették. Ezen esetekben majdnem mindig súlyos alapbetegség állt a háttérben, vagy a beteg igazoltan májkárosító hatású egyéb gyógyszereket is szedett egyidejűleg (lásd 4.8 pont).

Mint majdnem minden antibiotikumnál, az amoxicillinnel kapcsolatban is jelentették antibiotikum kezeléssel összefüggő colitis előfordulását, melynek súlyossága az enyhétől az életveszélyesig terjedhet (lásd a 4.8 pontot). Ezért fontos figyelembe venni ezt a diagnózist azoknál a betegeknél, akiknek hasmenésük van bármilyen antibiotikummal végzett kezelés során vagy azt követően. Ha antibiotikum kezeléssel összefüggő colitis jelentkezne, az Amoxicillin/Klavulánsav Aurobindo szedését azonnal abba kell hagyni, orvossal kell konzultálni, és megfelelő terápiát kell kezdeni.
Ebben az esetben antiperisztaltikus gyógyszerek alkalmazása ellenjavallt!
Hosszan tartó terápia során javasolt a szervrendszerek funkciójának rendszeres ellenőrzése, beleértve a vesét, a májat és a hemopoetikus rendszert is.

Amoxicillin/klavulánsav kombinációval kezelt betegeknél ritka esetekben beszámoltak a prothrombin idő megnyúlásáról. Antikoagulánsok együttes adása esetén megfelelő monitorozás szükséges. Szükséges lehet az orális antikoagulánsok adagjának módosítása az antikoaguláció kívánt szintjének fenntartásához (lásd 4.5 és 4.8 pont).

Vesekárosodásban szenvedő betegek esetén az adagolást a vesekárosodás mértékének megfelelően kell beállítani (lásd 4.2 pont).

Csökkent mennyiségű vizeletet ürítő betegeknél nagyon ritkán crystalluriát figyeltek meg, főleg parenterális kezelés esetén. Nagy amoxicillin adagok alkalmazása esetén tanácsos a megfelelő folyadékbevitelt és vizeletürítést folyamatosan fenntartani az amoxicillin‑crystalluria kockázatának csökkentése érdekében. Hólyagkatéterezett betegeknél a katéter átjárhatóságát rendszeresen ellenőrizni kell (lásd 4.9 pont).

Amoxicillin‑kezelés során a vizeletben található glükóz mennyiségének vizsgálatára enzimatikus glükózoxidációs módszereket kell alkalmazni, mivel a nem enzimatikus módszerek álpozitív eredményeket adhatnak.

Az Amoxicillin/Klavulánsav Aurobindo készítményben a klavulánsav jelenléte az IgG és az albumin aspecifikus kötődését okozhatja a vörösvérsejtek memránjához, ezáltal a Coombs‑teszt eredménye álpozitív lehet.

A Bio‑Rad Laboratories Platelia Aspergillus EIA teszt alkalmazásával kapcsolatban pozitív teszteredményekről számoltak be olyan, amoxicillin/klavulánsav kombinációval kezelt betegeknél, akiknél később megállapították, hogy nem áll fenn Aspergillus‑fertőzés. A Bio‑Rad Laboratories Platelia Aspergillus EIA teszttel kapcsolatban beszámoltak nem Aspergillus eredetű poliszacharidokkal és polifuránokkal kapott keresztreakciókról. Ezért amoxicillin/klavulánsav kombinációval kezelt betegek pozitív vizsgálati eredményeit óvatosan kell értelmezni, és más diagnosztikus módszerekkel meg kell erősíteni. 
4.5 Gyógyszerkölcsönhatások és egyéb interakciók
Orális antikoagulánsok
Orális antikoagulánsokat és penicillin antibiotikumokat széles körűen alkalmaznak a gyakorlatban, és gyógyszerkölcsönhatásról nem számoltak be. A szakirodalomban azonban leírtak az INR megemelkedésével járó eseteket olyan betegeknél, akiknek acenokumarol- vagy warfarin fenntartó kezelés mellett amoxicillin‑kúrát írtak fel.
Amennyiben együttes alkalmazás szükséges, a prothrombin időt vagy az INR-t körültekintően monitorozni kell az amoxicillin‑kezelés megkezdésekor, illetve leállításakor. Ezenkívül az orális antikoagulánsok adagjának módosítása is szükséges lehet (lásd 4.4 és 4.8 pont).
Metotrexát
A penicillinek csökkenthetik a metotrexát kiválasztását, növelve a potenciális toxicitás kockázatát. 

Probenecid 
Probenicid egyidejű adása nem javasolt.
A probenicid csökkenti az amoxicillin renalis tubularis szekrécióját. A gyógyszer probeneciddel egyidejűleg történő alkalmazása az amoxicillin vérszintjének megemelkedését és annak elhúzódását eredményezheti, de nem befolyásolja a klavulánsav vérszintjét.

Mikofenolát-mofetil

Vesetranszplantált betegeknél rögtön az amoxicillin és klavulánsav kombináció megkezdését követő napokban az adag beadása előtt mért (maradék) mikofenolsav (MPA)-koncentrációk kb. 50%-os csökkenését jelentették. Ez a hatás a folyamatos antibiotikus kezelés során csökkeni kezdett és a kezelés megszakítását követően néhány napon belül megszűnt. Az adag beadása előtt mért szint változása nem fejezheti ki pontosan a teljes MPA‑expozíció változásait. Ezért, ha nincs a graft diszfunkcióra utaló klinikai bizonyíték, akkor a mikofenolát-mofetil adagjának megváltoztatása általában nem szükséges. Azonban szigorú klinikai ellenőrzést kell végezni a kombinációs kezelés alatt és röviddel az antibiotikus kezelést követően.
4.6
Termékenység, terhesség és szoptatás
Terhesség

Az állatkísérletek nem utalnak a terhességet, az embrionális/magzati fejlődést, szülést vagy a szülés utáni fejlődést közvetlenül vagy közvetett módon károsan befolyásoló hatásra (lásd 5.3 pont). Az amoxicillin/klavulánsav kombináció terhesség alatti humán alkalmazására vonatkozóan rendelkezésre álló korlátozott számú adatok nem utalnak a veleszületett fejlődési rendellenességek fokozott kockázatára. Egy idő előtti burokrepedést elszenvedő nők bevonásával végzett önálló vizsgálat eredményei alapján arról számoltak be, hogy a profilaktikus amoxicillin/klavulánsav-kezelés nekrotizáló enterocolitis fokozott kockázatával járhat az újszülötteknél.
Ezért alkalmazása terhesség alatt kerülendő, kivéve, ha az orvos ezt nélkülözhetetlennek tartja.

Szoptatás

Mindkét hatóanyag kiválasztódik az anyatejbe (a klavulánsav szoptatott csecsemőre gyakorolt hatásairól semmilyen ismeretünk nincsen). Következésképpen a szoptatott csecsemőnél fennáll a hasmenés és nyálkahártyák gombás fertőzésének lehetősége, ezért szükségessé válhat a szoptatás abbahagyása. 

Az amoxicillin/klavulánsav kombináció szoptatás alatt csak az előny/kockázat alapos mérlegelése után alkalmazható.

4.7
A készítmény hatásai a gépjárművezetéshez és a gépek kezeléséhez szükséges képességekre
A készítménynek a gépjárművezetéshez és a gépek kezeléséhez szükséges képességeket befolyásoló hatásait nem vizsgálták. Jelentkezhetnek azonban olyan nemkívánatos hatások (például allergiás reakciók, szédülés, convulsiók), amelyek befolyásolhatják a gépjárművezetéshez és a gépek kezeléséhez szükséges képességeket (lásd 4.8 pont).

4.8 
Nem kívánatos hatások, mellékhatások
A leggyakrabban jelentett gyógyszermellékhatások közé a hasmenés, a hányinger és hányás tartozik.

Az alábbiakban megtalálható a klinikai vizsgálatok és a forgalomba hozatalt követő surveillance adataiból származó gyógyszermellékhatások felsorolása a MedDRA terminológia szerint, szervrendszerek szerint csoportosítva.
A nemkívánatos hatások előfordulási gyakoriság szerinti osztályozására a következő terminológiát alkalmaztuk:

Nagyon gyakori (≥1/10)

Gyakori (≥1/100 – <1/10)

Nem gyakori (≥1/1000 – <1/100)

Ritka (≥1/10 000 – <1/1000)

Nagyon ritka (< 1/10 000)

Nem ismert (a rendelkezésre álló adatokból nem állapítható meg)

	Fertőző betegségek és parazitafertőzések

	Mucocutan candidiasis
	Gyakori

	Nem érzékeny mikroorganizmusok elszaporodása
	Nem ismert

	Vérképzőszervi és nyirokrendszeri betegségek és tünetek 

	Reverzíbilis leukopenia (beleértve a neutropeniát is)
	Ritka

	Thrombocytopenia
	Ritka

	Reverzíbilis agranulocytosis
	Nem ismert

	Haemolyticus anaemia
	Nem ismert

	Megnyúlt vérzési idő és prothrombin idő1
	Nem ismert

	Immunrendszeri betegségek és tünetek10

	Angioneuroticus oedema
	Nem ismert

	Anaphylaxia
	Nem ismert

	Szérumbetegségszerű szindróma
	Nem ismert

	Túlérzékenységből eredő vasculitis
	Nem ismert

	Kounis szindróma
	Nem ismert

	Idegrendszeri betegségek és tünetek

	Szédülés
	Nem gyakori

	Fejfájás
	Nem gyakori

	Reverzíbilis hiperaktivitás
	Nem ismert

	Convulsiók2
	Nem ismert

	Asepticus meningitis
	Nem ismert

	Emésztőrendszeri betegségek és tünetek

	Hasmenés
	Nagyon gyakori

	Hányinger3
	Gyakori 

	Hányás 
	Gyakori 

	Emésztési zavar
	Nem gyakori

	Antibiotikum kezeléssel összefüggő colitis4
	Nem ismert

	Fekete, szőrös nyelv
	Nem ismert

	Máj‑ és epebetegségek illetve tünetek

	Az ASAT (SGOT) és/vagy az ALAT (SGPT) szint emelkedése5
	Nem gyakori

	Hepatitis6
	Nem ismert

	Cholestaticus icterus6
	Nem ismert

	Cholangitis
	Nem ismert

	A bőr és a bőr alatti szövet betegségei és tünetei7

	Bőrkiütés
	Nem gyakori

	Pruritus
	Nem gyakori

	Urticaria
	Nem gyakori

	Erythema multiforme
	Ritka

	Stevens‑Johnson szindróma
	Nem ismert

	Toxicus epidermalis necrolysis
	Nem ismert

	Dermatitis exfoliativa bullosa
	Nem ismert

	Akut generalizált exanthematosus pustulosis (AGEP)9
	Nem ismert

	Vese‑ és húgyúti betegségek és tünetek 

	Interstitialis nephritis
	Nem ismert

	Crystalluria8
	Nem ismert

	1 Lásd 4.4 pont

2 Lásd 4.4 pont

3 Nagyobb orális adagok alkalmazása mellett gyakrabban jelentkezik hányinger. Amennyiben gastrointestinalis reakciók jelentkeznek, ezek enyhíthetők, ha az amoxicillin/klavulánsav kombináció bevételét az étkezés kezdetére időzítik.

4 Beleértve a pseudomembranosus colitist és a haemorrhagiás colitist is (lásd 4.4 pont).
5 Az ASAT és/vagy ALAT szint mérsékelt emelkedését figyelték meg a béta‑laktám osztályba tartozó antibiotikumokkal kezelt betegeknél, e megfigyelés jelentősége azonban nem ismert.

6 Ezeket az eseményeket más penicillinekkel és cefalosporinokkal kapcsolatban figyelték meg (lásd 4.4 pont).

7 Ha bármilyen túlérzékenységi dermatitises reakció lép fel, a kezelést abba kell hagyni (lásd 4.4 pont).

8 Lásd 4.9 pont

9 Lásd 4.4 pont

10 Lásd 4.3 és 4.4 pont


Feltételezett mellékhatások bejelentése

A gyógyszer engedélyezését követően lényeges a feltételezett mellékhatások bejelentése, mert ez fontos eszköze annak, hogy a gyógyszer előny/kockázat profilját folyamatosan figyelemmel lehessen kísérni. 

Az egészségügyi szakembereket kérjük, hogy jelentsék be a feltételezett mellékhatásokat a hatóság részére az V. függelékben található elérhetőségek valamelyikén keresztül.

4.9 
Túladagolás

A túladagolás tünetei és jelei

Gastrointestinalis tünetek, és a folyadék‑ elektrolit háztartás zavarai jelentkezhetnek. Megfigyeltek amoxicillin‑crystalluriát, amely néhány esetben veseelégtelenséghez vezetett (lásd 4.4 pont).

Convulsiók léphetnek fel beszűkült vesefunkcióval rendelkező vagy nagy adagokkal kezelt betegeknél.

Beszámoltak róla, hogy az amoxicillin kicsapódik hólyagkatéterekben, főként nagy dózisok intravénás beadását követően. A katéter átjárhatóságát ezért rendszeren ellenőrizni kell (lásd 4.4 pont).

Az intoxikáció kezelése

Gastrointestinalis tünetek esetén tüneti kezelés alkalmazható, figyelemmel kisérve a víz‑ és elektrolitháztartás egyensúlyát.

Az amoxicillin/klavulánsav hemodialízissel eltávolítható a vérkeringésből.

5.
FARMAKOLÓGIAI TULAJDONSÁGOK

5.1 
Farmakodinámiás tulajdonságok

Farmakoterápiás csoport: Penicillinek kombinációi, beleértve a béta‑laktamáz inhibitorokat
ATC kód: J01CR02

Hatásmechanizmus

Az amoxicillin félszintetikus penicillin (béta‑laktám antibiotikum), amely gátolja a baktérium sejtfalának szerves szerkezeti elemét képező peptidoglikán bioszintézisében szerepet játszó egy vagy több enzimet [ezeket gyakran penicillinkötő proteineknek (penicillin‑binding proteins – PBP nevezik)]. A peptidoglikán‑szintézis gátlása a sejtfal meggyengüléséhez vezet, amit általában a sejt lízise és pusztulása követ.

Az amoxicillint a rezisztens baktériumok által termelt béta‑laktamázok képesek lebontani, ezért önmagában az amoxicillin hatásspektruma nem terjed ki azokra a mikroorganizmusokra, amelyek termelik ezeket az enzimeket. 

A klavulánsav a penicillinekkel rokon szerkezetű béta‑laktám. Inaktivál néhány béta‑laktamáz enzimet, megakadályozva ezzel az amoxicillin inaktiválódását. A klavulánsav önmagában nem fejt ki klinikailag hasznos antibakteriális hatást.

Farmakokinetikai/farmakodinámiás összefüggés
Az amoxicillin hatásosságát leginkább az határozza meg, hogy koncentrációja mennyi ideig haladja meg a minimális gátló koncentrációt (T>MIC).
Rezisztencia‑mechanizmusok

Az amoxicillin/klavulánsav készítménnyel szemben kialakuló rezisztencia két fő mechanizmusa:

· Inaktiváció olyan bakteriális béta‑laktamzok által, amelyeket nem gátol a klavulánsav, beleértve a B, C és D osztályú laktamázokat is.

· A PBP‑k megváltozása, melynek következtében csökken az antibakteriális szer célsejt-mikroorganizmus felé irányuló affinitása.

A baktériumok impermeabilitása vagy efflux‑pumpa mechanizmusok szintén okozhatnak bakteriális rezisztenciát, vagy hozzájárulhatnak annak kialakulásához, különösen Gram‑negatív baktériumoknál.

Határértékek
Az amoxicillin/klavulánsav kombinációra vonatkozóan a European Committee on Antimicrobial Susceptibility Testing (EUCAST) által megadott MIC‑határértékek a következők:
	Mikroorganizmus
	Érzékenységi határértékek (µg/ml)

	
	Érzékeny
	Mérsékelten érzékeny
	Rezisztens

	Haemophilus influenzae1
	≤ 1
	‑
	> 1

	Moraxella catarrhalis1
	≤ 1
	‑
	> 1

	Staphylococcus aureus2
	≤ 2
	‑
	> 2

	Koaguláz-negatív staphylococcusok2
	≤ 0,25
	
	> 0,25

	Enterococcus1
	≤ 4
	8
	> 8

	Streptococcus A, B, C, G5
	≤ 0,25
	‑
	> 0,25

	Streptococcus pneumoniae3
	≤ 0,5
	1‑2
	> 2

	Enterobacteriaceae1,4
	‑
	‑
	> 8

	Gram‑negatív anaerobok1
	≤ 4
	8
	> 8

	Gram‑pozitív anaerobok1
	≤ 4
	8
	> 8

	Speciestől független határértékek1
	≤ 2
	4‑8
	> 8

	1 A megadott értékek az amoxicillin koncentrációját jelentik. Érzékenységi vizsgálatokhoz a klavulánsavból 2 mg/l‑es fix koncentrációt alkalmaznak.

2 A megadott értékek az oxacillin koncentrációit jelentik.

3 A táblázatban szereplő határértékek az ampicillinre vonatkozó határértékeken alapulnak.

4 Az R>8 mg/l‑es rezisztencia‑határérték biztosítja, hogy a rezisztencia‑mechanizmussal rendelkező minden izolátum rezisztensként szerepeljen.
5 A táblázatban szereplő határértékek a benzil‑penicillinre vonatkozó határértékeken alapulnak.


A szerzett rezisztencia prevalenciája adott species esetén a földrajzi elhelyezkedéssel és időben is változhat, tanácsos ezért beszerezni a rezisztenciára vonatkozó helyi adatokat, különösen súlyos fertőzések kezelésekor.
Szükség szerint szakértő tanácsát kell kérni, amennyiben – legalábbis bizonyos típusú fertőzések esetén – a rezisztencia helyi prevalenciájára vonatkozó adatok alapján megkérdőjelezhető a szer hatásossága.

	Általában érzékeny speciesek 

	Aerob Gram‑pozitív mikroorganizmusok
Enterococcus faecalis 
Gardnerella vaginalis 
Staphylococcus aureus (meticillin‑érzékeny)£ 

Koaguláz‑negatív Staphylococcusok (meticillin‑érzékeny)

Streptococcus agalactiae 
Streptococcus pneumoniae1 

Streptococcus pyogenes és egyéb béta‑hemolizáló Streptococcusok 

Streptococcus viridans csoport 

Aerob Gram‑negatív mikroorganizmusok
Capnocytophaga spp. 

Eikenella corrodens 
Haemophilus influenzae2 
Moraxella catarrhalis 

Pasteurella multocida 
Anaerob mikroorganizmusok
Bacteroides fragilis 

Fusobacterium nucleatum 
Prevotella spp. 



	Speciesek, melyeknél a szerzett rezisztencia probléma lehet 

	Aerob Gram‑pozitív mikroorganizmusok 

Enterococcus faecium $ 

Aerob Gram‑negatív mikroorganizmusok 
Escherichia coli 
Klebsiella oxytoca 
Klebsiella pneumoniae 
Proteus mirabilis 
Proteus vulgaris 


	Természetes rezisztenciával rendelkező mikroorganizmusok 

	Aerob Gram‑negatív mikroorganizmusok 

Acinetobacter spp. 

Citrobacter freundii 
Enterobacter spp. 

Legionella pneumophila 
Morganella morganii 
Providencia spp. 

Pseudomonas spp. 

Serratia spp. 

Stenotrophomonas maltophilia 
Egyéb mikroorganizmusok 

Chlamydophila pneumoniae 
Chlamydophila psittaci 
Coxiella burnetti 
Mycoplasma pneumoniae 


	$ Szerzett rezisztencia‑mechanizmus hiányában természetes mérsékelt érzékenység. 

£ Minden meticillin‑rezisztens Staphylococcus rezisztens az amoxicillin/klavulánsav kombinációval szemben is. 

1 Penicillinre rezisztens Streptococcus pneumoniae nem kezelhető az amoxicillin/klavulánsav kombináció e formájával (lásd 4.2 és 4.4 pont). 

2 Az EU néhány országában beszámoltak csökkent érzékenységű törzsek 10% feletti előfordulásáról. 


5.2
Farmakokinetikai tulajdonságok
Felszívódás

Az amoxicillin és a klavulánsav vizes oldatban fiziológiás pH‑n teljes mértékben disszociált állapotban található. Szájon át adva mindkét komponens gyorsan és jól felszívódik.
Az amoxicillin/klavulánsav felszívódása akkor optimális, ha bevétele az étkezés megkezdésekor történik.
Orális alkalmazást követően az amoxicillin és a klavulánsav biohasznosulása megközelítőleg 70%.
A plazmakoncentrációk alakulása mindkét komponens esetében hasonló, és a plazma csúcskoncentrációjának eléréséhez szükséges idő (Tmax) mindkét komponens esetében körülbelül 
1 óra.

Az alábbiakban mutatjuk be egy olyan vizsgálat farmakokinetikai eredményeit, melynek során amoxicillin/klavulánsav készítményt (500 mg/125 mg tabletta naponta háromszor) adtak egészséges önkéntesekből álló csoportoknak, éhgyomorra.

	Farmakokinetikai paraméterek átlagai (± SD)

	Beadott hatóanyagok(ok)
	Dózis
	Cmax
	Tmax*
	AUC (0‑24h)
	T 1/2

	
	(mg)
	(µg/ml)
	(óra)
	(µg.óra/ml)
	(óra)

	Amoxicillin

	AMX/CA 500/125mg
	500
	7,19 ± 2,26
	1,5 (1,0‑2,5)
	53,5 ± 8,87
	1,15 ± 0,20

	Klavulánsav

	AMX/CA 500/125mg
	125
	2,40 ± 0,83
	1,5 (1,0‑2,0)
	15,72 ± 3,86
	0,98 ± 0,12

	AMX‑amoxicillin, CA‑klavulánsav

* Középérték (tartomány)


Az alábbiakban mutatjuk be egy vizsgálat farmakokinetikai eredményeit, melynek során amoxicillin/klavulánsav készítményt (875 mg/125 mg tabletta naponta kétszer) adtak egészséges önkéntesekből álló csoportoknak, éhgyomorra.

	Farmakokinetikai paraméterek átlagai (± SD)

	Beadott hatóanyagok(ok)
	Dózis
	Cmax
	Tmax*
	AUC (0‑24h)
	T 1/2

	
	(mg)
	(µg/ml)
	(óra)
	(µg.óra/ml)
	(óra)

	Amoxicillin

	AMX/CA 875/125mg
	875
	11,64 ± 2,78
	1,50 (1,0‑2,5)
	53,52 ± 12,31
	1,19 ± 0,21

	Klavulánsav

	AMX/CA 875/125mg
	125
	2,18 ± 0,99
	1,25 (1,0‑2,0)
	10,16 ± 3,04
	0,96 ± 0,12

	AMX‑amoxicillin, CA‑klavulánsav

* Középérték (tartomány)


Az amoxicillin/klavulánsav kombináció alkalmazásával hasonló amoxicillin‑ és klavulánsav‑plazmakoncentrációk érhetők el, mint amilyeneket az önmagában adott amoxicillin, illetve klavulánsav ugyanilyen orális dózisai eredményeznek.

Eloszlás

A plazmában a klavulánsav összmennyiségének körülbelül 25%‑a, míg az amoxicillin összmennyiségének 18%‑a kötődik fehérjéhez. A látszólagos megoszlási térfogat körülbelül 0,3‑0,4 l/ttkg az amoxicillin, és körülbelül 0,2 l/ttkg a klavulánsav esetében.

Intravénás beadás után az amoxicillint és a klavulánsavat egyaránt kimutatták az epehólyagban, a hasi szövetekben, a bőrben, a zsír‑ és az izomszövetekben, a synovialis és peritonealis folyadékokban, az epében és a gennyben. Az amoxicillin nem penetrál kellő mértékben a cerebrospinalis folyadékba.

Állatkísérletek során egyik komponens esetében sem volt bizonyíték a gyógyszerből származó anyagok jelentős szöveti retenciójára.
A legtöbb penicillinhez hasonlóan az amoxicillin kimutatható az anyatejben. A klavulánsav nyomokban szintén kimutatható az anyatejben (lásd 4.6 pont).

Az amoxicillin és a klavulánsav egyaránt átjut a placentán (lásd 4.6 pont).

Biotranszformáció

Az amoxicillin részben a vizelettel választódik ki inaktív penicilloinsav formájában az eredeti dózis legfeljebb 1‑25%‑ának megfelelő mennyiségben. A klavulánsav emberben nagy mértékben metabolizálódik, és a vizelettel, a széklettel, valamint szén‑dioxid formájában a kilégzett levegővel választódik ki.

Elimináció

Az amoxicillin főként a vesén át ürül, ugyanakkor a klavulánsav renalis, extrarenalis úton egyaránt eliminálódik.

Egészséges egyéneknél az amoxicillin/klavulánsav átlagos eliminációs felezési ideje körülbelül egy óra, a teljes clearance átlagértéke pedig körülbelül 25 l/óra. Egyetlen amoxicillin/klavulánsav 250 mg/125 mg‑os, illetve 500 mg/125 mg tabletta bevétele után az első 6 órában az amoxicillinnek körülbelül 60‑70%‑a, a klavulánsavnak pedig 40‑65%‑a választódik ki a vizelettel változatlan formában. Különböző vizsgálatok azt mutatták, hogy 24 órás időszakban a vizelettel történő kiválasztás mértéke 50‑85%‑os az amoxicillin, míg 27‑60% közötti érték a klavulánsav esetében.
A klavulánsav esetében a legnagyobb mennyiség a beadás utáni első 2 órában választódik ki a gyógyszerből.

Az amoxicillinnel együtt adott probenecid késlelteti az amoxicillin kiválasztását, de nem nyújtja el a klavulánsav renalis kiválasztását (lásd 4.5 pont).

Életkor
Az amoxicillin eliminációs felezési ideje hasonló a körülbelül 3 hónaptól 2 évig terjedő korcsoportba tartozó gyermekeknél, valamint az idősebb gyermekeknél és felnőtteknél. Nagyon fiatal gyermekeknél (beleértve a koraszülötteket is) az élet első hetében a gyógyszer naponta kétszeri alkalmazásnál nem adható gyakrabban a renalis eliminációs útvonal fejletlensége miatt.
Mivel idős betegek esetében gyakoribb a csökkent veseműködés előfordulása, ezért az adagot körültekintően kell meghatározni, és hasznos lehet a vesefunkció monitorozása is.

Nemek közti különbségek
Az amoxicillin/klavulánsav szájon át történő beadását követően nem találtak az amoxicillin vagy a klavulánsav farmakokinetikáját érintő szignifikáns különbséget egészséges férfiak és nők esetében.

Vesekárosodás

Az amoxicillin/klavulánsav teljes szérum clearance‑e a vesefunkció beszűkülésével arányos mértékben csökken. A gyógyszer clearance‑ében bekövetkező csökkenés kifejezettebb az amoxicillinnél, mint a klavulánsavnál, mivel az amoxicillinnek nagyobb hányada választódik ki a vesén keresztül. Vesekárosodás esetén ezért úgy kell meghatározni a dózist, hogy ne jöhessen létre az amoxicillin túlzott akkumulációja, ugyanakkor fenntartsa a klavulánsav megfelelő koncentrációját (lásd 4.2 pont).

Májkárosodás

Májkárosodás esetén a dózist fokozott körültekintéssel kell meghatározni, és a májfunkciót rendszeresen monitorozni kell.

5.3
A preklinikai biztonságossági vizsgálatok eredményei
A hagyományos biztonságossági farmakológiai, genotoxicitási és reprodukcióra kifejtett toxicitási vizsgálatokból származó nem klinikai jellegű adatok azt igazolták, hogy a készítmény alkalmazásakor humán vonatkozásban különleges kockázat nem várható.

Kutyákon amoxicillin/klavulánsav kombinációval végzett ismételt dózistoxicitási vizsgálatok gyomorirritációt és hányást, valamint a nyelv elszíneződését mutatták.

Karcinogenitási vizsgálatokat nem végeztek sem az amoxicillin/klavulánsav készítményre, sem annak összetevőire vonatkozóan.

6.
GYÓGYSZERÉSZETI JELLEMZŐK
6.1
Segédanyagok felsorolása

Tablettamag:

Mikrokristályos cellulóz (E460)

Vízmentes kolloid szilícium‑dioxid 

Magnézium‑sztearát (E470b) 

(A-típusú) karboximetilkeményítő-nátrium
Filmbevonat:
Hipromellóz (E464)

Makrogol 400

Titán‑dioxid (E171)

6.2
Inkompatibilitások
Nem értelmezhető.

6.3
Felhasználhatósági időtartam
2 év

6.4
Különleges tárolási előírások
A fénytől és a nedvességtől való védelem érdekében az eredeti csomagolásban tárolandó.
6.5 
Csomagolás típusa és kiszerelése
Filmtabletták Al/Al (poliamid/alumínium/PVD – alumíniumfólia) buborékcsomagolásban, dobozban.
Kiszerelés:

4/5/6/7/8/10/12/14/15/ 16/20/21/24/25/30/35/40/50/100/500 db filmtablettát tartalmazó buborékcsomagolás dobozban. 

Nem feltétlenül mindegyik kiszerelés kerül kereskedelmi forgalomba.

6.6
A megsemmisítésre vonatkozó különleges óvintézkedések és egyéb, a készítmény kezelésével kapcsolatos információk

A megsemmisítésre vonatkozóan nincsenek különleges előírások.
Megjegyzés:  (egy keresztes)

Osztályozás: II. csoport
Kizárólag orvosi rendelvényhez kötött gyógyszer (V).

Bármilyen fel nem használt gyógyszer, illetve hulladékanyag megsemmisítését a gyógyszerekre vonatkozó előírások szerint kell végrehajtani.
7. 
A FORGALOMBA HOZATALI ENGEDÉLY JOGOSULTJA
Aurobindo Pharma Limited

Ares, Odyssey Business Park, West End Road, South Ruislip HA4 6QD

Nagy-Britannia
8. 
A FORGALOMBA HOZATALI ENGEDÉLY SZÁMA(I)
Amoxicillin/Klavulánsav Aurobindo 500 mg/125 mg filmtabletta

OGYI-T-21322/01
4 x
OGYI-T-21322/02
5 x
OGYI-T-21322/03
6 x
OGYI-T-21322/04
7 x
OGYI-T-21322/05
8 x
OGYI-T-21322/06
10 x
OGYI-T-21322/07
12 x
OGYI-T-21322/08
14 x
OGYI-T-21322/09
15 x
OGYI-T-21322/10
16 x
OGYI-T-21322/11
20 x
OGYI-T-21322/12
21 x
OGYI-T-21322/13
25 x
OGYI-T-21322/14
30 x
OGYI-T-21322/15
35 x

OGYI-T-21322/16
40 x 
OGYI-T-21322/17
50 x
OGYI-T-21322/18
100 x
OGYI-T-21322/19
500 x

OGYI-T-21322/39
24 x

Amoxicillin/Klavulánsav Aurobindo 875 mg/125 mg filmtabletta

OGYI-T-21322/20
4 x
OGYI-T-21322/21
5 x
OGYI-T-21322/22
6 x
OGYI-T-21322/23
7 x
OGYI-T-21322/24
8 x
OGYI-T-21322/25
10 x
OGYI-T-21322/26
12 x
OGYI-T-21322/27
14 x
OGYI-T-21322/28
15 x
OGYI-T-21322/29
16 x
OGYI-T-21322/30
20 x
OGYI-T-21322/31
21 x
OGYI-T-21322/32
25 x
OGYI-T-21322/33
30 x
OGYI-T-21322/34
35 x
OGYI-T-21322/35
40 x 
OGYI-T-21322/36
50 x
OGYI-T-21322/37
100 x
OGYI-T-21322/38
500 x
OGYI-T-21322/40
24 x

9.
A FORGALOMBA HOZATALI ENGEDÉLY KIADÁSÁNAK / MEGÚJÍTÁSÁNAK DÁTUMA
A forgalomba hozatali engedély első kiadásának dátuma: 2010. június 10.

A forgalomba hozatali engedély legutóbbi megújításának dátuma: 2014. október 10.
10.
A SZÖVEG ELLENŐRZÉSÉNEK DÁTUMA 

2014. október 10.
OGYI/39/2014
OGYI/40/2014

